《痁卧闻幕中诸公征乐会饮，因有戏呈三十韵》
唐代·元稹

濩落因寒甚，沉阴与病偕。药囊堆小案，书卷塞空斋。

胀腹看成鼓，羸形渐比柴。道情忧易适，温瘴气难排。

治t3扶轻仗，开门立静街。耳鸣疑暮角，眼暗助昏霾。

野竹连荒草，平陂接断崖。坐隅甘对鵩，当路恐遭豺。

蛇蛊迷弓影，雕翎落箭靫.晚篱喧斗雀，残菊半枯荄.

怅望悲回雁，依迟傍古槐。一生长苦节，三省讵行怪。

奔北翻成勇，司南却是呙。穹苍真漠漠，风雨漫喈喈。

彼美犹谿女，其谁占馆娃。诚知通有日，太极浩无涯。

布卦求无妄，祈天愿孔皆。藏衰谋计拙，地僻往还乖。

况羡莲花侣，方欣绮席谐。钿车迎妓乐，银翰屈朋侪。

白纻颦歌黛，同蹄坠舞钗。纤身霞出海，艳脸月临淮。

筹箸随宜放，投盘止罚啀。红娘留醉打，觥使及醒差。

顾我潜孤愤，何人想独怀。夜灯然檞叶，冻雪堕砖阶。

坏壁虚缸倚，深炉小火埋。鼠骄衔笔砚，被冷束筋骸。

毕竟图斟酌，先须遣疠痎.枪旗如在手，那复敢崴pN.

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。